Vesna Györkös Žnidar
Vesna Györkös Žnidar (sündinud 29. detsembril 1977 Ljubljanas) on Sloveenia jurist ja poliitik (Modernne Keskpartei). Ta lõpetas Maribori Ülikooli Õigusteaduskonna 2001. aastal. Magistrikraadi Euroopa Liidu õiguse alal sai ta London School of Economics and Political Science'is 2005. aastal. Ülikooli lõpetamise järel töötas ta Maribori Ülemkohtus, notaribüroos ja Rahapesu Tõkestamise Büroos. 2006– 2012 töötas ta Sloveenia Pangas. 2012–2014 oli tal oma õigusbüroo. Vesna Györkös Žnidar oli alates 18. septembrist 2014 kuni 13. septembrini 2018 Sloveenia siseminister.